Analize și opinii 


Dan Diaconu: De ce apărarea lui nea 
Gică nu e o soluţie? 

Există o întreagă istorie a inegalității, care ne arată cum, din cele mai vechi timpuri, bogăția s-a polarizat. 
Culmea, teoria polarizării nu are nevoie de o istorie deoarece poate fi verificată mereu, indiferent de timpuri, 


de societate, de doctrine. Permanent vor exista unii care vor avea ceva mai mult decât ceilalți. 


Pornind de la această inegalitate, un parazit precum Marx a creat o întreagă filosofie, infestând lumea pentru 
mai bine de un secol. Nu, n-am de gând să-i fac un proces de conștiință lui Marx, ci să merg ceva mai adânc 

este impulsul de a-l apăra pe amărât. Când eram mai tânăr, ca mulţi alţii, am simțit impulsul acesta, cu toate 
că societatea în care trăiam era una eminamente egalitaristă. Blindat de la școală cu propagandă, îmi 
făcusem un ţel din a „salva lumea”, spre dezamăgirea bieților mei părinţi care se speriaseră de monstrul pe 
care-l produsese școala comunistă în familia lor și-așa hăituită. Mi-l făcusem erou pe nea Gică, un semi- 
boschetar căruia regimul îi dăduse o cameră printr-un cămin de nefamiliști. El își trăia zilele făcând treburi pe 
la unul și pe la altul întrucât era prea alcoolic să stea la un serviciu. Consideram că nea Gică merită și el o 
viață decentă, nu una în care pușştanii care dădeau de-un ban de la părinţi făceau mişto de el punându-l să 
spună măscări contra unei beri. La un moment dat chiar i-am dat bani pe ascuns, din milă. Doar că banii mei 
nu făceau nimic pentru a rezolva situaţia. Nea Gică era la fel de bețţiv, la fel de trântor și la fel de dornic să 


facă măscări pentru o bere sau o sticluță de tărie. 


Norocul meu a fost că am avut un bunic pe care-l respectam şi care mi-a deschis ochii. La fel ca mine, 
probabil și el, în tinerețea sa, fusese cuprins de acele sentimente, astfel încât nu a respins și nu s-a înfiorat la 
ideile mele așa cum au făcut părinţii mei. Pentru a mă lecui mi-a adus o colecţie a ziarului Scânteia. „la citește 
ce scrie aici!" — mi-a zis arătându-mi un articol despre șomerii din Occidentul capitalist. După care mi-a dat alte 
articole care, aparent, îmi justificau ideile. Am înţeles atunci că nu există doar o inegalitate între oameni, ci și 
între ţări şi chiar între continente. De ce atâția oameni din Africa mor subnutriți, m-am întrebat eu cu mânie? 
Atunci bunicul meu mi-a pus două întrebări, rugându-mă să nu-i răspund, ci să cuget la ele: „De ce sunt 
oameni atât de săraci în ţările bogate?” și „De ce mai există săraci în țările egalitariste, adică în cele 
comuniste, care au o politică oficială de ștergere a „inechităţilor sociale”?". Şi, pentru a mă ajuta, mi-a spus să 
uit pe moment de bani și să înțeleg de ce toţi copii din școală nu au rezultate egale la carte, de ce mai există 
„proști ai clase’? 


Brusc, schimbând modul de raportare, am înţeles de ce retorica „inegalitarismului” era greșită. Unul dintre cei 
mai buni copii din clasă era destul de sărac față de noi ceilalți. Cu toate acestea, era strălucit. În liceu a 
reprezentat România la olimpiade internaţionale de matematică și asta fără meditatori. Ai lui abia-și duceau 
zilele, iar el și-a găsit resortul intern pentru a învăţa. Cu alte cuvinte, „inegalitatea socială” nu era cea care-l 
împiedica pe el să aibă rezultate excepţionale. lar evoluţia sa ulterioară va dovedi că poţi sparge lesne 
barierele sociale. Astfel, stratagema bunicului meu, și-a atins scopul făcându-mă să înţeleg că inegalitatea e 
ceva inerent, care face parte din structura omului, iar a lupta împotriva ei, fără ca cel „inegal să-și dorească 
obligatoriu asta, este o prostie fără seamăn. 


Ceva mai târziu aveam să înţeleg că există două tipologii specifice de oameni. În primul rând avem omul- 
masă, fără o personalitate proprie, ci cu una fabricată, preluată prin mimetism. Omul-masă este cel care se 
îmbracă după ultima modă, fără a-și pune întrebări legate de estetica hainelor sale, cel care se gândește la 
bani, la salariu, care pleacă urechea la bârfe s.a.m.d. Omul-masă nu vrea să-și găsească soluţii pentru sine, ci 
militează ca „să i se dea ceva mai mult. Cu alte cuvinte, omul-masă este acea furnică din mulţime, care vrea 
să muncească și pentru munca sa să nu i se ia prea mult. L-am pus pe primul palier pentru că reprezintă cam 


90% din populaţie. La polul opus avem omul-individ. Spre deosebire de omul-masă, omul-individ are 
personalitate, își caută soluţii pentru sine și este dispus să riște pentru idealul său. Între pușcăriași, omul- 


Aceste două tipologii(care nu sunt atât de distincte întrucât fiecare dintre noi avem câte ceva și din ambele) 
sunt cele vinovate pentru inegalitate. Întotdeauna omul-individ va căuta să-și tragă pentru sine ceva mai mult 
întrucât scopul său este acela de a se salva pe sine și pe apropiații săi. De partea cealaltă, omul-masă nu se 
opune omului-individ deoarece omul-masă știe nativ că omul-individ e cel care mișcă lucrurile. Eșecul 
societăţilor egalitariste vine din faptul că masei îi este atribuit rolul conducător, astfel încât în final se ajunge la 
dezastru. „Dar te contrazici! — îmi veţi spune. „Uite, China pe care o tot lauzi, este o societate egalitaristă, în 
timp ce SUA — despre care spui că se află în groapă — e o societate polarizată”. De fapt, treburile stau puţin 
mai nuanţat și trebuie înțelese în esenţă. 


În cartea „The Great Leveler: Violence and the History of Inequality from the Stone Age to the Twenty-First 
Century”, Walter Scheidel reușește să facă o trecere în revistă a întregii istorii prin perspectiva inegalităţi. 
Dincolo de ceea ce afirmă autorul, parcurgând filele cărții, înţelegi un fenomen esenţial: de-a lungul timpului, 
societatea se polarizează din ce în ce mai puternic, concentrând o resursă din ce în ce mai mare în mâna unei 
elite din ce în ce mai reduse. Astfel, se ajunge la un moment de critic în care violenţa pune capăt inegalităţii, 
iar jocul se reîncepe de la bază. Asta se repetă indiferent de societate, indiferent de regim sau zonă 
geografică. Să privim acum la prezent. 


De ce spun că SUA e în prag de colaps? N-o spun eu, ci cifrele pe care le-am tot arătat. 1% din cei mai bogaţi 
americani deţin 50% din toată averea SUA. Restul de 10% mai au încă peste 30% din avere, astfel încât 
restul de 90% din populaţie trebuie să se mulțumească cu ceva mai puţin de 20%. Este o situația critică, de 
polarizare extremă, care atrage după sine ori o răzmeriţă internă ori, în cel mai rău caz, un război de proporții 
care șterge țara de pe suprafața pământului. Care-i situaţia Chinei? Cu toate că e o societate egalitaristă, 
chinezii au activat statutul omului-individ, sub o supraveghere strictă, gândită astfel încât polarizarea să nu se 
manifeste prea pregnant. Este cumva o societate-laborator în care fluxurile sociale sunt atent monitorizate, iar 
„mâna nevăzută” face în aşa fel încât să se rămână la un anumit grad de polarizare socială, în timp ce 
surplusul este redistribuit pentru a se ridica media. O să vă spun un singur element care-i de-a dreptul șocant: 
800 milioane de chinezi au ieșit din sărăcie între anii 1990 și 2010. Este de două ori mai mult decât populaţia 
SUA. În aceeași perioadă, conform statisticilor oficiale, peste 20 milioane de americani au intrat suplimentar în 


zona de sărăcie extremă. 


Ca idee, laboratorul numit China „coace” noul model de societate sub forma uneia inginerizată la extrem. 
Probabil asta i-a făcut și pe comuniștii de la New York Times să afirme că „visul american e posibil, dar în 
China”. Și acum vin cu bomba bombelor. În ciuda a ceea ce cred unii și alţii, în ciuda criticilor acerbe, ceea ce 
vreau să le spun celor care critică înverșunat societatea chineză este că, asemeni amicului melitar pe care |- 
am amintit în postarea anterioară, există o probabilitate extrem de mare ca aceștia să adere la societatea 
inginerizată de chinezi. De ce afirm așa ceva? Pentru că, în mare, aceștia critică societatea chineză de pe 
poziții stângiste. Tot ce înseamnă „doctrina COVID”, LGBT, corectitudine politică s.a.m.d., absolut toate 
acestea sunt comunisme mascate, astfel încât, într-o „confruntare finală”, toate îmbrățișează inconștient 


idealurile societăţii chineze. Aceasta are de toate: are să le dea de muncă celor care vor, le permite 
dezvoltarea celor care se simt în stare, dar nu-ţi permite să depășești anumite linii. Când le depășești, 

care tind spre procentul de 1%. De asemenea, între ceilalți 10%, mai e o clasă destul de bine definită, a celor 
care-și doresc independenţa totală și pe care-i deranjează visceral orice formă de supraveghere. În rest, 
China e drogul! Și, ca orice drog, în momentul în care pierde legătura cu realitatea, bubuie, ucigându-și gazda. 
Pe moment a mers bine, dar nimeni nu poate exclude o deraiere. Defectarea, stricarea, deraierea este în 
natura lucrurilor, nimic nu e nemuritor. 


Revenind la nea Gică și la societatea în care trăim, înțelegând cele două tipologii umane putem să înțelegem 
că inegalitatea e inerentă, iar a o combate e o prostie. Apărarea lui nea Gică e futilă atâta timp cât nea Gică nu 
ti-a cerut asta. El vrea o bere, iar a i-o da atunci când o cere înseamnă infinit mai mult decât o „poziție 
doctrinară” la care inteligenţele lumii lucrează de-o istorie încoace și pe care n-o vor dovedi niciodată. 

